Kothuis in brand verwoes | Netwerk24
Kothuis in brand verwoes
’n Kothuis op die plaas Talana in die Malmesbury-omgewing is 28 Desember in ’n brand verwoes. Volgens Allison Griffiths, wat saam met haar dogter in die kothuis bly, het sy saam met haar broer van ’n braai af teruggekeer toe sy die kothuis in vlamme aangetref het. Die brandweer was reeds deur haar buurvrou na die toneel ontbied. Alles is in die brand verwoes. Griffiths is vir skok en trauma in die hospitaal behandel. Haar dogter het by haar pa gekuier en was nie met die brand tuis nie. Die oorsaak van die brand word nog ondersoek.